ร้านนี้อยู่แถวบึงกระจับ ราชบุรีค่ะ เป็นร้านอาหารแบบโอเพ่นแอร์ บรรยากาศสบายๆริมน้ำ เค้าโฆษณาไว้ว่า ไม่อร่อยไม่คิดเงิน วันนี้เราเลยลองสั่งดูหลายอย่างเหมือนกันค่ะเริ่มจากผัดฉ่าทะเล เครื่องเยอะ ทั้งกุ้ง ปลาหมึก หอย ของสดดีค่ะ แต่ว่าไซส์เล็กไปหน่อย ส่วนเรื่องรสชาติ อร่อยค่ะ รสกลมกล่อม เผ็ด จัดจ้านใช้ได้เลยค่ะ ตามมาด้วยไก่ผัดเม็ดมะม่วง เราว่ามันจืดไปนิดนึง แต่ไก่เยอะดีใช้ได้ จานนี้เราเฉยๆนะ แต่เพื่อนบอกว่าก็โอเค ถัดมาเป็นกะพงทอดน้ำปลา ตัวใหญ่ดี สด เนื้อหวาน ทอดมากรอบ แต่ไม่แข็ง จานนี้ผ่าน อร่อยดีค่ะ สุดท้ายเป็น ต้มยำรวมมิตรน้ำข้น อันนี้ก็โอเคค่ะ รสชาติเข้มข้น ใช้ได้เลย รวมๆเลยเราว่าบรรยากาศโอเค อาหารรวมๆแล้วก็รสชาติไม่ขี้เหร่ ราคาก็ไม่แพงค่ะ